Sophie Marceau

Sophie Marceau, vlastným menom Sophie Danièle Sylvie Maupu, (* 17. november 1966, Paríž, Francúzsko) je francúzska herečka a režisérka.

 Životopis 
Sophie Marceau sa narodila ako druhé dieťa do rodiny vodiča nákladného auta Benoîta Maupu a predavačky Simone Morisset. Jej rodičia sa rozviedli, keď mala deväť rokov. V roku 1980 žila na parížskom predmestí Gentilly so svojím otcom. Začiatkom roku 1980 bola s matkou v modelingovej agentúre, ktorá hľadala mladistvé modelky. Mladá Sophie neverila, že z tejto akcie niečo bude, ale zhodou okolností v tom istom čase hľadala cez modelingové agentúry Françoise Menidrey, zodpovedná za herecké obsadenie, herečky do filmu režiséra Claude Pinoteau-a, ktorý sa volal La Boum (1980). Vybrali Sophie Marceau a riaditeľ filmovej spoločnosti Gaumont Alain Poiré podpísal so Sophie Marceau prvý dlhodobý kontrakt. Film La Boum sa stal hitom, a to nie len vo Francúzsku. Pre veľkú popularitu bolo v roku 1982 natočené aj jeho pokračovanie. Za filmovú rolu v ňom získala Sophie Marceau v roku 1983 cenu Cézara (v kategórii najsľubnejšej herečky). 

Jej najznámejšou úlohou je postava "Bond-girl" vo filme Jeden svet nestačí (1999), v ktorom bol jej partner herec Pierce Brosnan.

Hoci aj neskôr Marceau hrala úlohy mladých a niekedy naivných žien (napr. v komédii Veselá Veľká noc s Belmondom alebo vo filme Študentka), postupne sa prepracovala k dramatickejším rolám, napr. v historickom filme Fort Saganne (1984; hral v ňom aj Gérard Depardieu a Catherine Deneuve) alebo v romanticko-drobrodružnom filme Chouans! (1988), za ktorý získala cenu za najlepší herecký výkon na festivale vo francúzskom meste Cabourg.

Sophie Marceau hrala aj v štyroch filmoch svojho partnera Andrzeja Żuławskeho.

V roku 1995 Sophie Marceau napísala poloautobiografický román Menteuse (sl. Klamárka).

 Súkromný život 
V rokoch 1985 – 2001 žila s poľským režisérom Andrzejom Żuławskim. Vo vzťahu sa narodil syn Vincent (1995). Po rozchode so Żuławskim tvorila pár s producentom Jimom Lemleyom, s ktorým má dcéru Juliette. Rozišli sa v roku 2007, odkedy žila Sophie Marceau s hercom Christopherom Lambertom. Aj tento vzťah skončil sa v roku 2014 rozchodom. 

 Filmografia 

 Réžia 
2007Záhadná neznáma
2002Parlez-moi d'amour
1995L'Aube à l'envers

 Externé odkazy   



Kategória:Francúzske filmové herečky
Kategória:Francúzski scenáristi
Kategória:Držitelia Césara
Kategória:Osobnosti z Paríža
Kategória:Francúzske režisérky
Kategória:Detskí herci
Kategória:Herečky, ktoré hrali Bond girls